IAȘI: Două noi focare de COVID-19 în spitalele din municipiu.
Doi noi focare de Covid-19 au fost depistate la două spitale din județul Iași. La Spitalul Clinic Căi Ferate au fost înregistrate 6 cazuri în Blocul operator și în secția de Oftalmologie. A fost luată măsura izolării tuturor persoanelor pozitive la domiciliu.
În două spitale din județul Iași au fost identificate două noi focare de Covid-19. Este vorba mai exact de Spitalul CF și Spitalul Sfântul Spiridon.Potrivit DSP Iași, la Spitalul Clinic Căi Ferate au fost înregistrate 6 cazuri în Blocul operator şi în secția de Oftalmologie. Este vorba de 5 cadre medicale şi de un pacient, care au fost confirmați cu noul coronavirus.A fost luată măsura izolării tuturor persoanelor pozitive la domiciliu, sub supravegherea medicilor de familie. La testarea rapidă efectuată nu s-au mai depistat alte cazuri.Al doilea focar a fost înregistrat la Clinica de Dermatologie a Spitalului Clinic Județean de Urgență Sf. Spiridon, unde au fost confirmați cu COVID-19, 5 dintre pacienți.Aceștia au fost externați. "Starea pacienților a permis externarea treptată a acestora cu izolarea la domiciliu sub monitorizarea medicilor de familie", a transmis DSP Iași.